


                                                         Z A P I S N I K
                       s 3. sjednice Vijeća Mjesnog odbora Donja Kustošija 
         održane 23. kolovoza 2021. godine s početkom u 18:00 sati u prostorijama MS        
                                      Donja Kustošija, Zagrebačka cesta 88


Nazočni članovi Vijeća: Darija Beljan, Gordan Bosanac, Iva Božić, Pero Marčić, Mario Mutak, Tereza Teklić     
Nenazočna članica Vijeća: Marija Bilić               
Predsjedava: Mario Mutak, predsjednik Vijeća MO Donja Kustošija 
Zapisnik vodi: Tereza Teklić, potpredsjednica Vijeća MO Donja Kustošija                 

Predsjednik konstatira da je sjednici nazočno 6 članova Vijeća te otvara 3. sjednicu Vijeća Mjesnog odbora Donja Kustošija.

Predsjednik daje na glasovanje zapisnik s 2. sjednice, koji je jednoglasno prihvaćen.

Predloženi dnevni red je:

                                                     	 DNEVNI RED


 1. Prijedlog zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
2. Prijedlog zaključka o Nacrtu prijedloga odluke o izmjenama i dopunama Odluke o davanju u zakup i na drugo korištenje površina javne namjene 
3. Prijedlog zaključka o imenovanju vijećnika MO Donja Kustošija za člana Školskog odbora OŠ Otona Ivekovića
4. Prijedlog zaključka o prenamjeni ušteđenih sredstava za obnovu dječjeg igrališta
5. Prijedlog zaključka o zamjeni oglasne ploče na uglu Radgonske ulice i Poljačke ulice
6. Prijedlog zaključka o premještaju oglasne ploče kod „Golubića“ na pristupačniju i vidljiviju lokaciju i postavljanje koša za smeće i „klamerica“
7. Prijedlog zaključka o postavljanju koševa za smeće na području MO Donja Kustošija
8. Prijedlog zaključka o obnovi horizontalne signalizacije i iscrtavanju pješačkih prijelaza
9. Prijedlog zaključka o rasporedu dežurstva Vijeća Mjesnog odbora Donja Kustošija
10. Prijedlog zaključka o izvidu prometa na križanju Sokolske ulice i Zagrebačke ceste
11. Prijedlog zaključka o ugradnji kanalica za odvodnju oborina u Radgonskoj ulici
12. Prijedlog zaključka o obnovi pokošene živice u Poljačkoj ulici uz nogostup i prugu
13. Prijedlog zaključka o dostavi ugovora i ostale prateće dokumentacije s NK Kustošija
14. Informacije, pitanja i prijedlozi

Predsjednik predlaže dopunu dnevnog reda, novi dnevni red glasi:
DNEVNI RED

 1. Prijedlog zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
2. Prijedlog zaključka o Nacrtu prijedloga odluke o izmjenama i dopunama Odluke o davanju u zakup i na drugo korištenje površina javne namjene 
3. Prijedlog zaključka o imenovanju vijećnika MO Donja Kustošija za člana Školskog odbora OŠ Otona Ivekovića
4. Prijedlog zaključka o prenamjeni dijela ušteđenih sredstava za obnovu dječjeg igrališta
5. Prijedlog zaključka o premještaju oglasne ploče kod „Golubića“ na pristupačniju i vidljiviju lokaciju i postavljanje koša za smeće i „klamerica“
6. Prijedlog zaključka o postavljanju koševa za smeće na području MO Donja Kustošija
7. Prijedlog zaključka o obnovi horizontalne signalizacije i iscrtavanju pješačkih prijelaza
8. Prijedlog zaključka o rasporedu dežurstva Vijeća Mjesnog odbora Donja Kustošija
9. Prijedlog zaključka o izvidu prometa na križanju Sokolske ulice i Zagrebačke ceste
10. Prijedlog zaključka o ugradnji kanalica za odvodnju oborina u Radgonskoj ulici
11. Prijedlog zaključka o obnovi pokošene živice u Poljačkoj ulici uz nogostup  i prugu
12. Prijedlog zaključka o dostavi ugovora i ostale prateće dokumentacije s NK Kustošija
13. Prijedlog zaključka o podizanju Spomenika slovenskom pjesniku dr. Franceu Prešernu
14. Informacije, pitanja i prijedlozi

Predloženi dnevni red jednoglasno je prihvaćen.

Ad 1)  Prijedlog zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                                Z A K LJ U Č A K
Vijeće Mjesnog odbora Donja Kustošija je suglasno s Prijedlogom odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

Ad 2)  Prijedlog zaključka o Nacrtu prijedloga odluke o izmjenama i dopunama Odluke o davanju u zakup i na drugo korištenje površina javne namjene 

Predsjednik VMO Donja Kustošija upoznao je prisutne s točkom dnevnog reda i otvorio raspravu.
U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                              Z A K LJ U Č A K
Vijeće Mjesnog odbora Donja Kustošija je suglasno s Nacrtom prijedloga odluke o izmjenama i dopunama Odluke o davanju u zakup i na drugo korištenje površina javne namjene.

Ad 3)  Prijedlog zaključka o imenovanju vijećnika MO Donja Kustošija za člana Školskog odbora OŠ Otona Ivekovića

Predsjednik VMO Donja Kustošija upoznao je prisutne s točkom dnevnog reda i otvorio raspravu.
U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                         Z A K LJ U Č A K
Vijeće Mjesnog odbora Donja Kustošija za člana Školskog odbora OŠ Otona Ivekovića predlaže imenovanje vijećnice Tereze Teklić, koja ispunjava sve tražene uvjete.


[bookmark: _heading=h.8n49b3k69xsg]
[bookmark: _heading=h.dkzfig9xxn6u]Ad 4) Prijedlog zaključka o prenamjeni dijela ušteđenih sredstava za obnovu dječjih igrališta
Potpredsjednica VMO Donja Kustošija upoznala je prisutne s točkom dnevnog reda. Predsjednik VMO Donja Kustošija otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 6 glasova “za“  donosi

                                                  Z A K LJ U Č A K
Vijeće Mjesnog odbora Donja Kustošija traži prenamjenu dijela sredstava osiguranih u Planu komunalnih aktivnosti GČ Stenjevec za 2021. za uređivanje vježbališta na Zagrebačkoj cesti 78D (276.000,00 kn) i uređenja parkirališta u Ulici Stjepka Pasanca 3 (164.000,00 kn) čija je realizacija obustavljena zaključkom VMO Donja Kustošija s 2. sjednice održane 6. srpnja 2021. godine. Prenamjena dijela sredstava se traži za potrebe dovršetka uređenja odnosno obnovu dotrajalih sprava dječjeg igrališta u Ulici Mije Goričkog koje nisu zamijenjene tijekom uređenja igrališta u 2020. godini.

Ad 5) Prijedlog zaključka o premještaju oglasne ploče kod „Golubića“ na pristupačniju i vidljiviju lokaciju i postavljanje koša za smeće i „klamerica“
Predsjednik VMO Donja Kustošija upoznao je prisutne s točkom dnevnog reda i otvorio raspravu.
U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                                Z A K LJ U Č A K
Vijeće Mjesnog odbora Donja Kustošija traži premještaj postojeće oglasne ploče koja se nalazi na križanju Poljačke ulice i Sokolske ulice, na zapadnoj strani Sokolske ulice kod bivšeg skladišta „Golubić“ na istočnu stranu uz šetnicu uz potok, iz razloga što trenutno postavljena ploča na toj poziciji nije pristupačna niti uočljiva te bi na novoj poziciji bila korisnija. Uz ploču treba postaviti i koš za smeće te područje ograditi niskim „klamericama“, čime bi se spriječilo i divlje parkiranje automobila na zelenoj površini.


Ad 6)  Prijedlog zaključka o postavljanju koševa za smeće na području MO Donja Kustošija

Predsjednik VMO Donja Kustošija upoznao je prisutne s točkom dnevnog reda i otvorio raspravu.
U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                                Z A K LJ U Č A K
Vijeće Mjesnog odbora Donja Kustošija traži postavljanje koševa za smeće na području MO Donja Kustošija i to na lokacijama koje su navedene u obrazloženju, a s ciljem povećanja razine urednosti i higijene. Trenutno je na cijelom području postavljeno svega nekoliko koševa, što nije niti približno dovoljno s obzirom na broj stanovnika. Obrazloženje se nalazi u prilogu zaključka. 
 

Ad 7)  Prijedlog zaključka o obnovi horizontalne signalizacije i iscrtavanju pješačkih prijelaza

Predsjednik VMO Donja Kustošija upoznao je prisutne s točkom dnevnog reda i otvorio raspravu.
U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                                    Z A K LJ U Č A K
Vijeće Mjesnog odbora Donja Kustošija traži da se prije početka školske godine 2021/2022. obnovi horizontalna signalizacija (pješački prijelazi, upozorenja za blizinu škole) duž Poljačke ulice i Svačićeve ulice, koje su najfrekventniji smjerovi kretanja djece prema vrtiću i školi s obzirom da je ista oštećena, izlizana i slabo vidljiva.
Osim obnove postojeće signalizacije, traži se i iscrtavanje novih pješačkih prijelaza na krajevima ulica na spoju sa Svačićevom ulicom, po uzoru na Sokolsku ulicu, gdje izlaz iz svake ulice ima pješački prijelaz. Pješačke prijelaze na strani Svačićeve ulice trenutno imaju samo Ulica Stjepka Pasanca i Ulica Matije Gupca, te je potrebno prijelaze iscrtati i na preostalim ulicama – Ulica Mije Goričkog, Ulica Braće Seljana, Mariborska ulica, Lermanova ulica i Celjska ulica. Novim pješačkim prijelazima dodatno se osigurava kretanje djece prema školi i vrtiću, s obzirom da automobili nerijetko brzo ulaze ili izlaze na Svačićevu ulicu te bi pješački prijelazi trebali služiti za oprez i smanjenje brzine kretanja vozila, te vidljivost djece.


Ad 8)  Prijedlog zaključka o rasporedu dežurstva Vijeća Mjesnog odbora Donja Kustošija
Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                               Z A K LJ U Č A K
Vijeće Mjesnog odbora Donja Kustošija dežurat će svaki prvi i treći utorak u mjesecu od 18,00 - 19,00 h.
 

Ad 9) Prijedlog zaključka o izvidu prometa na križanju Sokolske ulice i Zagrebačke ceste 

Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                               Z A K LJ U Č A K
Vijeće Mjesnog odbora Donja Kustošija traži od službi nadležnih za nadzor i regulaciju prometa u Gradu Zagrebu da zbog gužvi u križanju Sokolska ulica/Zagrebačka cesta/Rudeška cesta u jutarnjim terminima radnim danom, koje uzrokuju kompletan zastoj uključujući i onaj javnog prijevoza odnosno ZET autobusa i nemogućnost legalnog uključivanja u promet, naprave analizu i izvid na terenu te predlože rješenje za navedeni problem.

[bookmark: _heading=h.p3x6azdw50lx]Ad 10) Prijedlog zaključka o ugradnji kanalica za odvodnju oborina u Radgonskoj ulici
Vijećnik VMO Donja Kustošija P. Marčić upoznao je prisutne s točkom dnevnog reda i predstavio peticiju stanovnika Radgonske ulice. Predsjednik VMO Donja Kustošija je otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                               Z A K LJ U Č A K
Vijeće Mjesnog odbora Donja Kustošija traži da se u Plan komunalnih aktivnosti GČ Stenjevec za 2022. godinu uvrsti ugradnja kanalica za oborinske vode u Radgonskoj ulici s obzirom da iste u toj ulici ne postoje, što je uzrok učestalih problema s odvodnjom oborina. Stanari Radgonske ulice su potpisali peticiju za realizaciju ove aktivnosti.
[bookmark: _heading=h.unetl2vfi2z2]
[bookmark: _heading=h.5kz5832pvhj3]Ad 11) Prijedlog zaključka o obnovi pokošene živice u Poljačkoj ulici uz nogostup  i prugu
Vijećnik VMO Donja Kustošija P. Marčić upoznao je prisutne s točkom dnevnog reda. Predsjednik VMO Donja Kustošija je otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

                                                   Z A K LJ U Č A K

     Vijeće Mjesnog odbora Donja Kustošija traži da se o trošak izvođača radova košnje zelene površine koja se nalazi između pruge i ograde nogostupa u Poljačkoj ulici (na potezu od rampe do pruge pomoćnog kolosijeka), u sklopu koje je posađena živica lovor višnje u potpunosti pokošena, obnovi cijela površina ali drugom vrstom niskog raslinja koje nije potrebno često održavati u smislu obrezivanja i košnje. Pod niskim raslinjem misli se na ukrasne trave raznih boja, niske zimzelene grmove i slično a predlaže se i postavljanje folije koja bi spriječavala izbijanje trave i korova a bila bi pokrivena sušenom korom, čime bi se dodatno olakšalo održavanje te dugoročno smanjili troškovi održavanja navedene površine. Trošak sađenja pokošene lovor višnje je kroz Plan komunalnih aktivnosti GČ Stenjevec, MO Donja Kustošija, iznosio 18.200,00 HRK te se u slučaju nedostatnih sredstava za opisano uređenje predlaže osiguravanje dodatnih sredstava za realizaciju zahtjeva, a sve u suradnji i dogovorom s MO Donja Kustošija.

[bookmark: _heading=h.josusf57al9h]Ad 12) Prijedlog zaključka o dostavi ugovora i ostale prateće dokumentacije s NK Kustošija
Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi




                                                Z A K LJ U Č A K

[bookmark: _heading=h.gjdgxs]Vijeće Mjesnog odbora Donja Kustošija traži da se dostavi ugovor i prateća dokumentacija  između Grad Zagreba i NK Kustošija, kako bi se došlo do informacija o trajanju ugovora i obavezama NK Kustošija prema Gradu i prostorima koje Klub koristi.
[bookmark: _heading=h.a1o4k2ggi606]
[bookmark: _heading=h.15z454d7hjny][bookmark: _GoBack]Ad 13) Prijedlog zaključka o podizanju Spomenika slovenskom pjesniku dr. Franceu Prešernu
Predsjednik VMO Donja Kustošija upoznao je prisutne s točkom dnevnog reda i otvorio raspravu.

U raspravi su sudjelovali svi prisutni članovi VMO.

Predsjednik predlaže, a Vijeće jednoglasno sa 6 glasova “za“  donosi

Z A K LJ U Č A K

Vijeće Mjesnog odbora Donja Kustošija je suglasno s Prijedlogom zaključka o podizanju Spomenika slovenskom pjesniku dr. Franceu Prešernu.


Ad 14) Informacije, pitanja i prijedlozi

Budući da nitko od prisutnih članova VMO nije tražio riječ, predsjednik VMO Donja Kustošija zaključio je 3. sjednicu.


Sjednica je završila u 19:10 sati.


 
KLASA: 026-02/21-002/1292
URBROJ: 251-06-11-1402-21-2
Zagreb, 23. kolovoza 2021.


                                                                                          PREDSJEDNIK 
                                                                                VIJEĆA MJESNOG ODBORA 
							              DONJA KUSTOŠIJA
					                                          Mario Mutak 
        




